Frank Dyson
De Sir Frank Watson Dyson, gebuer den 8. Januar 1868 zu Measham bei Ashby-de-la-Zouch, England, a gestuerwen de 25. Mee 1939, war en engleschen Astronom.

Den Dyson huet vun 1894 bis 1906 zu Blackheath, London gelieft. Hie war Astronomer Royal for Scotland vun 1905 bis 1910, an Astronomer Royal (a gläichzäiteg Direkter vum Royal Greenwich Observatory) vun 1910 bis 1933.

Seng Éierung zum Sir krut hien am Joer 1915. 1928 entwéckelt hien eng nei Auer déi fräi pendelt, wouduerch d'Zäitmiessung um Nullmeridian am Greenwich-Observatoire méi prezis ginn ass.
Am Joer 1922 ass den Dyson mat der Bruce Medail an am Joer 1925 mat der Goldmedail vun der Royal Astronomical Society ausgezeechent ginn.
Zu Éiere vum Dyson goufen den Dyson-Krater um Äerdmound souwéi den Asteroid (1241) Dysona no him genannt.

Kuckt och

Um Spaweck 

  BruceMedalist:FrankDyson
  Awarding of RAS gold medal: MNRAS 85 (1925) 672

Englesch Astronomen
Gebuer 1868
Gestuerwen 1939
Bruce Medail
Goldmedail vun der Royal Astronomical Society
Astronomer Royal for Scotland
Astronomer Royal